GiliGold/VAD_KnessetCorpus huggingface dataset:
אתי בנדלר: אני מבקשת לקרוא את ההנחיות שגובשו עד כה לפני שאתם מצביעים, ואני אומרת עד כה, כי יש עוד נקודות שצריכים להשלים.
אתי בנדלר: החוק יכנס לתוקפו ב-1.1.2013.
אתי בנדלר: אני לא יודעת עוד איך להביא את זה לידי ביטוי, אבל צריך להיעשות פרסום ביחס - - -
כרמל שאמה-הכהן: נעשה סעיף פרסום.
אתי בנדלר: סעיף פרסום שיכנס לפני כן.
אתי בנדלר: הפרסום ייעשה על-ידי עוסקים שנעשו אתם הסכמים בקשר - - -
יואל חסון: יש לי כבר הצעה לפרסום.
אתי בנדלר: אז אני צריכה לשמוע מה ההצעה, אבל צריכים עוד סעיף פרסום.
עמיר פרץ: תקופת ההודעה.
אתי בנדלר: בתקופה שבין 1 בינואר 2013 ועד 30 ביוני 2013 יוכל צרכן להודיע על רצונו לבטל את ההתקשרות שנעשתה ערב תחולתו של החוק, והביטול יכנס לתוקפו ב-31 בדצמבר 2013 בתום אותה שנה.
אתי בנדלר: במהלך אותה שנה רשאי הצרכן לעשות שימוש ביחידת הנופש שלו - - -
אלקס הרטמן: כנגד תשלום דמי אחזקה.
אלקס הרטמן: צריך שיהיה כתוב.
עמיר פרץ: 2013 כבר שולמה.
כרמל שאמה-הכהן: לא כולם שילמו.
כרמל שאמה-הכהן: הוא מדבר על 2013.
איתן כבל: הוא מתכוון - - -
כרמל שאמה-הכהן: תאמין לי שהבנתי, איתן.
רוברט טיבייב: קיבלת כבר.
עמיר פרץ: מה מפריע?
עמיר פרץ: 2013 – זה כל כך ברור.
אתי בנדלר: בשנת 2013 צרכן יוכל לעשות שימוש ביחידה שלו בתמורה לתשלום דמי אחזקה לשנת 2013, וכן יהיה עליו לשלם דמי ביטול בסכום של 2,500 שקלים.
קריאה: ומע"מ?
אתי בנדלר: אני לא צריכה לכתוב, זה ברור שזה כולל מע"מ, ראה סעיף 17א לחוק הגנת הצרכן, לצורך העניין.
אתי בנדלר: זה חלק ראשון של ההנחיות.
אתי בנדלר: צריכים להמשיך עם החלונות הבאים - - -
כרמל שאמה-הכהן: רגע, סעיף פרסום והודעה.
אתי בנדלר: פרסום והודעה.
ניצן חרותי: אבל הסעיף הזה לא ברור.
ניצן חרותי: משלמים את 2013 פלוס 2,500?
יואל חסון: ב-2013 אתה נהנה מהיחידה, ואתה משלם 2,500 וזהו, נגמר.
אתי בנדלר: 2013 זה דמי אחזקה.
אמיר שפיצר: אבל חובות עבר לא רלוונטיים.
כרמל שאמה-הכהן: לא רלוונטיים.
יואל חסון: לא מתעסקים בחובות, זה לבית-המשפט.
אתי בנדלר: מה לגבי פרסום?
כרמל שאמה-הכהן: שנייה, בואו נצביע על זה.
יואל חסון: בוא נצביע על זה.
כרמל שאמה-הכהן: מי בעד הנוסח - - -
משה שרעבי: סליחה, 2,500 כולל מע"מ?
משה שרעבי: שיהיה ברור.
כרמל שאמה-הכהן: היא אמרה שכן.
משה שרעבי: לא שמעתי.
כרמל שאמה-הכהן: מה, בבקשה.
קריאה: סליחה, רק דקה.
קריאה: 2013 לא שילמנו - - -
כרמל שאמה-הכהן: לא נכנסים לזה, את זה אתם ממשיכים בבית-משפט.
קריאה: אוקיי, אז אנחנו לא משלמים את דמי האחזקה.
כרמל שאמה-הכהן: לא מחייבים אתכם לשלם.
אתי בנדלר: אין שום הצעה מטעם הכנסת לגבי העניין.
כרמל שאמה-הכהן: אין תנאי שכדי להשתחרר צריך לשלם חובות עבר.
אתי בנדלר: ההודעה הזאת של היושב-ראש צריכה להיות ברורה, אני עדיין לא יודעת אם אכלול אותה בנוסח הצעת החוק או לא, אבל הזכות להשתחרר ולעשות שימוש ביחידה בשנת 2013 אינה מותנית בתשלום חובות עבר.
יואל חסון: בוא נצביע.
אלקס הרטמן: אבל מבלי לפגוע בזכות שלנו לתבוע אותם.
ניצן חרותי: כל הזכויות נשמרות, גם שלנו.
אתי בנדלר: כל הזכויות – יש סעיף של שמירת זכויות כללית.
כרמל שאמה-הכהן: מאחר שאתם נהנים מזה, תמשיכו.
אתי בנדלר: כן, יש סעיף של שמירת זכויות כללית, גם את זה אני מבקשת ל - - -
רעות אושעיה: סליחה, רגע, אני רק צריכה להעיר הערה.
רעות אושעיה: דנו עד עכשיו אומנם ב"קלאב הוטל" – כן יוכלו להשתחרר מחוזה עבר, לא יוכלו להשתחרר, אבל אני מייצגת את מלונות "פתאל" שמוכרת עוד היום יחידות נופש.
רעות אושעיה: אומנם הטענות היו כאן שלא מצליחים למכור, אצלנו בכל אופן זה לא נכון, יכול להיות שאנחנו - - -
רעות אושעיה: העניין הוא שבחוק החדש, בהצעתו כמו שהיא היום, לצורך העניין יחידות נופש כבר אי-אפשר לשווק יותר.
כרמל שאמה-הכהן: עוד לא הגענו לסעיף העתידי, זה חל רק על חוזים - - -
רעות אושעיה: אנחנו מקבלים היום את כל נושא חוזי עבר?
כרמל שאמה-הכהן: עוד לא הגענו לעתיד.
יואל חסון: בוא נצביע כבר.
יואל חסון: אולי לא נגיע גם.
כרמל שאמה-הכהן: חברים, מי בעד?
כרמל שאמה-הכהן: פה אחד בשעה טובה.
אתי בנדלר: מי עושה את הסעיף של שמירת הזכויות?
יואל חסון: ההדדיות.
כרמל שאמה-הכהן: מי מפרסם את ההודעה ואיזה הודעה לציבור?
יוליה שמאלוב-ברקוביץ: משרד המשפטים.
אתי בנדלר: אני חושבת שהעוסקים.
יואל חסון: רגע, למה לא משרדי הממשלה?
אתי בנדלר: אתה יכול לחייב אותם בחוק.
אתי בנדלר: אתה רוצה על עוד דבר לריב אתם?
כרמל שאמה-הכהן: ממשלה, על מי תחול – אני מבקש שקט, די, אנחנו עייפים, אנחנו כבר מהבוקר בדיונים.
רני נויבואר: אדוני, המשמעות של ההסדר שהוצע זה שהם ישלמו דמי אחזקה בעצם.
הילה דוידוביץ-בלומנטל: מי שלא שילם עד עכשיו.
רני נויבואר: מי שלא שילם עד עכשיו, אם יש כאן אנשים שיושבים בקהל שלא שילמו עד עכשיו, שיהיה ברור שאם הם לא שילמו עד עכשיו דמי אחזקה, בעצם לפי ההסדר הם יצטרכו לשלם דמי אחזקה.
יואל חסון: לא, מה זה קשור?
לאה ורון: רק על 2013.
רני נויבואר: אבל זה ברור שאין לזה משמעות משפטית לגבי 2012?
רני נויבואר: כי המשמעות היא שהרבה אנשים באים ואומרים – בהנחה ש"קלאב הוטל" לא תבעה אותם - - -
כרמל שאמה-הכהן: לא, הוא לא חייב לשלם שום דמי ניהול.
כרמל שאמה-הכהן: אם הוא לא עושה שימוש ביחידה גם ב-2013, הוא לא משלם דמי ניהול ב-2013.
זאב פרידמן: אז צריך לכתוב את זה.
אלקס הרטמן: זה לא היה - - -
כרמל שאמה-הכהן: לא הבנתם אותי.
כרמל שאמה-הכהן: זה שנוצרת לו חבות, נוצרת לו חבות, אבל - - -
אתי בנדלר: ככל שנוצרת לו חבות.
כרמל שאמה-הכהן: כן, ככל.
אתי בנדלר: זה במחלוקת.
כרמל שאמה-הכהן: אבל אין לו תנאי לשלם את דמי הניהול ל-2013 כדי להיכנס להסדר.
כרמל שאמה-הכהן: אם הוא רוצה להשתמש ביחידה הוא יהיה חייב לשלם את דמי הניהול של 2013.
אלקס הרטמן: אם הוא לא רוצה הוא גם חייב.
גיל אוריון: לא הסכמנו על זה.
אדיר ענבר: יש חוזה.
כרמל שאמה-הכהן: חברים, אתם רק לא מבינים אותי, זה הכול, אין לי ספק.
כרמל שאמה-הכהן: היום כדי להשתמש ביחידה בן-אדם חייב לשלם לכם את דמי הניהול, אחרת הוא לא יקבל מפתח.
אלקס הרטמן: חייב גם אם הוא לא משתמש.
כרמל שאמה-הכהן: אני מדבר על תשלום בפועל.
כרמל שאמה-הכהן: תשלום בפועל יש לך בוודאות רק אם הוא בא להשתמש, אחרת זה כבר ויכוח ביניכם.
כרמל שאמה-הכהן: אתה שולח לו שובר, בינתיים לא קיבלת כלום, זו הכוונה שלי.
כרמל שאמה-הכהן: מי שירצה לעשות שימוש, ירצה לוודא שהוא משתמש, או למכור, להעביר, יהיה חייב לשלם את דמי הניהול.
כרמל שאמה-הכהן: החובה – זכות
כרמל שאמה-הכהן: כם להציג לו חיוב – קיימת גם אם הוא בוחר לא לעשות שימוש, זה העניין.
כרמל שאמה-הכהן: זה לא אומר שהחובה עליו חלוטה, זה בית-משפט.
גיל אוריון: אבל החובה קיימת.
אמיר שפיצר: התנאי לביטול יהיה רק 2,500 שקל.
כרמל שאמה-הכהן: התנאי לממש את זכות הביטול הוא אותו תשלום של 2,500 שקלים.
משה שרעבי: בדיוק.
הילה דוידוביץ-בלומנטל: ב-2014.
אלקס הרטמן: זה לא מה שהבנו.
אלקס הרטמן: לא הסכמנו לזה, סליחה.
אלקס הרטמן: לא יכול להיות דבר כזה.
גיל אוריון: לא מסכימים לזה.
כרמל שאמה-הכהן: אמרנו שאנחנו לא נכנסים לחובות עבר.
יואל חסון: - - - אז עכשיו הוא רוצה להשתחרר, שישלם 2013.
אמיר שפיצר: אז אתה מתערב בתוך המערכת ההסכמית שלהם.
יואל חסון: לא, כרמל, אני לא מסכים לזה.
לאה ורון: אז מכריחים אותו לשלם את 2013.
אלקס הרטמן: זה לא פייר.
כרמל שאמה-הכהן: מה הסכמנו?
יואל חסון: הסכמנו 2013 פלוס 2,500, זה עבר.
אמיר שפיצר: שנה התראה זה משהו אחד ודמי הביטול זה משהו אחר.
יואל חסון: אבל חברים, זה עבר.
אמיר שפיצר: לא רצית להתערב בדמי האחזקה.
יואל חסון: תן לי להסביר רגע, אדוני, תקשיבו - - -
כרמל שאמה-הכהן: אני מבקש מהסדרנים להוציא את כל מי שעומד ומדבר.
יואל חסון: 2012, 2011, זה עבר, אוקיי, אלה חובות עבר, לא נכנסנו לסיפור הזה.
יואל חסון: 2013 זה לא עבר, זה עוד עתיד, עוד לא הגיע בכלל.
הילה דוידוביץ-בלומנטל: אבל מי שלא רוצה להשתמש?
יואל חסון: ולכן, בעיני, אדם שלא ישלם את 2013 לא יוכל להיכנס להליך של ביטול.
אמיר שפיצר: אז זה קנס נוסף.
יואל חסון: הוא יוכל להשתמש ביחידה.
קריאה: אבל הוא לא רוצה להשתמש בה.
רני נויבואר: הוא לא השתמש בה כבר עשר שנים.
יואל חסון: על זה הוא משתחרר.
יואל חסון: זאת דעתי.
כרמל שאמה-הכהן: מה שאתה אומר, שמי שלא משתמש ב-2013 ביחידה ישלם דמי ביטול בפועל של 5,500 שקלים, אבל יש כאלה שלא רוצים.
פנינה פרץ: בדיוק.
יואל חסון: אז תלך לסוציאלי.
יואל חסון: מי שיש לו בעיה סוציאלית הוא - - -
אמיר שפיצר: אתה לא רצית להתערב בעניין דמי האחזקה, אבל אתה מתערב בזה.
כרמל שאמה-הכהן: אעלה את זה להצבעה, מה שיהיה רוב יעבור למליאה, מה שלא יהיה – הסתייגויות.
כרמל שאמה-הכהן: בואו, אין לנו זמן יותר להתפלסף בזה.
כרמל שאמה-הכהן: יש פה שתי ורסיות שעומדות – אחת, שכדי לממש את זכות היציאה מספיק לשלם את אותם 2,500, ויש ורסיה שנייה, שכדי לממש את זכות היציאה יש חובה גם לשלם את דמי הניהול של 2013.
יואל חסון: הוורסיה הראשונה היא מה שהצעת.
יואל חסון: היא לא שמראש אתה אומר רק 2,500, היא אומרת שאתה משלם 2013 פלוס 2,500.
כרמל שאמה-הכהן: עכשיו אני מכריע בין זה לזה, יש שני דברים שעומדים, לא משנה מתי זה הוצא ומתי זה הוצא.
כרמל שאמה-הכהן: ורסיה אחת אומרת ש-2013 זה כמו כל השנים בעבר, מי שמשתמש – משלם, מי שלא – יש ויכוח בינו לבין "קלאב הוטל" על הסכום הזה.
כרמל שאמה-הכהן: יש ורסיה אחרת שאומרת, כדי להשתחרר, שתהיה לך בכלל הזכות לשלם את ה-2,500, אתה חייב לשלם בין אם השתמשת ובין אם לא השתמשת, את 2013, לסלק כבר את החוב הזה.
עמיר פרץ: זה תשלום, זה לא חוב.
יואל חסון: זה לא חוב, זה תשלום.
כרמל שאמה-הכהן: תקראו לזה איך שאתם רוצים, הבנו.
אמיר שפיצר: אם אתה לא משתמש אז זה חוב.
כרמל שאמה-הכהן: יש ורסיה אחת שאומרת שתנאי אחד לשחרור הוא 2,500, יש ורסיה שאומרת שתנאי לשחרור הוא שני תשלומים, אחד בגין 2013 - - -
עמיר פרץ: אבל, אדוני היושב-ראש, ה-2013, התשלום הזה זה תעודת הביטוח היחידה שהעובדים מקבלים פה.
ניצן חרותי: נו, באמת, מה אתה חוזר לעובדים.
עמיר פרץ: העובדים מעניינים אותי יותר ממך, מה לעשות?
כרמל שאמה-הכהן: חברים, די, אין לנו זמן.
רני נויבואר: יש משמעות לניסוח, אלא אם כן היועצת המשפטית של הוועדה תחלוק עלי, אם מגדירים את זה כדמי אחזקה, המשמעות שאנשים שלאורך הרבה שנים לא שילמו, עכשיו צריכים לשלם פתאום דמי אחזקה, שהם כבר בפועל לא שילמו – זה עלול להשפיע על - - - משפטיות בלי שום קשר, כי זה ממש הסדר קונקרטי.
רני נויבואר: לכן, אם אתם רוצים, תקבעו את הסכום כדמי ביטול כאלה או כדמי ביטול כאלה, ולא לתת להם - - -
עמיר פרץ: אני לא מסכים, את יודעת למה, כי אם יהיו דמי ביטול 5,000 שקל, הם יכולים לקחת את זה לכיס, ולסגור באותה עת את המלון.
עמיר פרץ: אגיד לך למה, כי דמי ביטול הם לא מחויבים להמשיך להפעיל כלום.
ניצן חרותי: נו, באמת.
עמיר פרץ: סליחה, אני מבקש מכם להפסיק עם זה, טוב?
עמיר פרץ: אני לא עוסק בהגנה על זה מהיום.
עמיר פרץ: אני 35 שנה מגן על הציבורים האלה.
עמיר פרץ: אני יודע את המשמעויות.
ניצן חרותי: למה אתה לא מגן על הציבור של ה-40,000?
עמיר פרץ: כי אתה מגן רק על עורכי-הדין.
עמיר פרץ: היום נוציא את כל הסוציאליים, ועוד איך.
עמיר פרץ: בשבילי 2013 זו שנה שאני רוצה שהעסק יפעל.
רני נויבואר: אז קבע דמי ביטול שמתחלקים לשנתיים, אל תקבע דמי אחזקה, אדוני.
רני נויבואר: הם חייבים להמשיך להחזיק - - -
עמיר פרץ: אבל אני מפחד שהם ייקחו את דמי הביטול לקופה שלהם.
פנינה פרץ: הם לוקחים כל השנים.
ניצן חרותי: כל השנים.
עמיר פרץ: לא, אבל יש הבדל בין דמי שימוש לבין - - -
רני נויבואר: אם הם מחליטים אם אנשים לא באים לנצל את היחידה, מה הקושי?
רני נויבואר: אם מישהו מחליט שהוא לא בא לנצל את היחידה והם לא משווקים אותה מחדש, המשמעות היא שהם לא צריכים שם עובד, ואז המשמעות, זה לא משנה - - -
יוליה שמאלוב-ברקוביץ: הוא לא יודע - - -
רני נויבואר: הוא לא חייב ללכת לבלות – הם לא חייבים להוציא הוצאה, זה ברור.
רני נויבואר: הרי אם אני מודיע להם שאני משלם דמי אחזקה, אבל אני לא בא לנצל את היחידה, המשמעות היא שהם לא יחזיקו שם עובד.
רני נויבואר: עצם זה שאתה נותן את הכותרת זה לא משנה, תחלק את זה לתשלום 2013, 2014, רק אל תקרא לזה דמי אחזקה.
עמיר פרץ: סליחה, אדוני היושב-ראש, לאור ההערה יש לי הצעת פשרה בניסוח.
עמיר פרץ: רגע, יוליה, תנו לנסות למצוא פתרון.
עמיר פרץ: אני מציע שהניסוח יהיה – מכיוון שמתנגדים לעניין של דמי אחזקה, היה ולקוח מסוים איננו מעוניין לשלם דמי אחזקה מסיבותיו הוא, משפטית, לא משפטית - - -
כרמל שאמה-הכהן: מי שלא שילם דמי אחזקה של 2013, דמי הביטול יהיו 5,000.
עמיר פרץ: בדיוק, נגמר העניין.
ניצן חרותי: למה?
ניצן חרותי: זה מה שמציע?
יואל חסון: מאה אחוז, מקובל עלי.
עמיר פרץ: איך נפתור לה את הבעיה המשפטית?
ניצן חרותי: וזה אמור להיות לטובת הצרכן.
פנינה פרץ: איך הסוציאליים ישלמו - - -
יואל חסון: אני פשוט בשוק מכם, כל ארגוני הצרכנות, באמת, עם כל הכבוד, אתם שנים לא מצליחים לטפל בו, שנים אתם לא פותרים את הבעיה הזאת, אף משרד ממשלתי לא בא עם הצעת חוק ממשלתית לפתור את הדבר הזה - -
אמיר שפיצר: כל הכבוד על ההצעה.
יואל חסון: - - פעם ראשונה באים פה בכנסת, יושבים חברי כנסת שיש להם פריימריז, שיש בחירות עוד דקה וחצי, עושים את הכול כדי לגמור את הסיפור הזה ואתה מזלזל בזה?
ניצן חרותי: כל הכבוד.
זאב פרידמן: אני לא מזלזל בשום דבר, אני רק חושב שזה לא - - -
יואל חסון: תתבייש לך, זה מה שיש לי להגיד.
יואל חסון: אתה אל תטיף לי מה יותר טוב לציבור, אני נבחר ציבור לא אתה, אף אחד לא בחר בך מעולם, בי בחרו.
יואל חסון: אתם יודעים למה בחרו בי – אנחנו נלחמים פה באמת למען הציבור.
יואל חסון: אתם עושים דברים נפלאים והכל בסדר, בנקודה הזאת נכשלתם.
כרמל שאמה-הכהן: יואל, עזוב.
עמיר פרץ: הניסוח פותר את הבעיה גם של - - -
כרמל שאמה-הכהן: אני מעמיד להצבעה את התוספת של מי שלא משלם - - -
עמיר פרץ: או מי שמודיע שאיננו מעוניין להשתמש, סיבותיו משפטיות - - -
כרמל שאמה-הכהן: הבנו, עמיר, היא כבר ניסחה את זה.
כרמל שאמה-הכהן: השאלה עכשיו רוב בוועדה, צריך להצביע על זה.
כרמל שאמה-הכהן: מי בעד הרעיון הזה?
כרמל שאמה-הכהן: אני מבקש גם הסתייגות למליאה.
לאה ורון: איזו הסתייגות?
עמיר פרץ: שמה?
כרמל שאמה-הכהן: למחוק את החובה.
עמיר פרץ: היושב-ראש מסתייג במליאה?
אתי בנדלר: שלא תהיה חובה לתשלום - - -
עמיר פרץ: עזוב - - -
כרמל שאמה-הכהן: למה, רגע, עמיר?
עמיר פרץ: זה לא מכובד שיושב-ראש – לא שאנחנו באים להסכמות - -
משה שרעבי: לא, זו לא הסכמה.
עמיר פרץ: - - הצבעת פה – סליחה, זה לא מכובד, אתה היושב-ראש, על כל הסתייגות שואל אותך יושב-ראש הכנסת אם להמשיך בחקיקה, זו זכותך המלאה, אז אתה אומר ציבורית שאתה רוצה שידעו את עמדתך, מאה אחוז, נרשם עכשיו ציבורית, אבל נלך למליאה להתבזות?
כרמל שאמה-הכהן: אולי אשכנע אותך במליאה, תשאיר את ההסתייגות שלך.
עמיר פרץ: לא, תשכנע אותי עכשיו.
עמיר פרץ: בוא לא נצביע עכשיו, תשכנע אותי עכשיו.
יואל חסון: גם כך הולכים לכיוון - - -
אמיר שפיצר: יש ויכוח של 20 שנה אחורה.
אמיר שפיצר: התערבות ב-2013 תשפיע על הכול.
עמיר פרץ: אתה יודע, אדוני היושב-ראש, הייתי יושב-ראש ועדה, כשמתחילים הצבעות מוציאים את כולם, נשארים רק חברי הכנסת.
עמיר פרץ: נכון גברתי?
אתי בנדלר: יש מקרים.
עמיר פרץ: לא יש מקרים, ככה צריך לפעול.
כרמל שאמה-הכהן: באיזו ועדה היית יושב-ראש?
עמיר פרץ: הייתי יושב-ראש ועדת העבודה, הרווחה, הבריאות, הגנת הילד ומה שרק אתה רוצה.
יואל חסון: שר הביטחון ויושב-ראש ההסתדרות ותפקידים רבים.
עמיר פרץ: וראש עיריית שדרות.
יואל חסון: וראש עיריית שדרות.
כרמל שאמה-הכהן: ראש עיריית שדרות אני גם זוכר.
יוליה שמאלוב-ברקוביץ: סליחה, אדוני היושב-ראש, אני חושבת שיש פה בעיה שאתה קצת שכחת - - -
עמיר פרץ: עזבי, יוליה.
יוליה שמאלוב-ברקוביץ: אנחנו במשך שמונה שעות יושבים כאן ודנים בנושא הזה, ארבע שעות, דיברנו על מקרים סוציאליים שזו קבוצה מסוימת - - -
ניצן חרותי: כבר עברנו אותו.
יוליה שמאלוב-ברקוביץ: אבל המקרים האלה יפתרו את הבעיות שלא יכולים לשלם את ה-5,000 שקל, אבל אני חושבת - - -
אמיר שפיצר: היתר צריכים לממן את כולם - - -
יוליה שמאלוב-ברקוביץ: ולכן ההחלטה שלנו, של כולנו - - -
אמיר שפיצר: היתר צריכים לשלם לו - - -
יוליה שמאלוב-ברקוביץ: שקט רגע, למה אתה כל הזמן מפריע?
יוליה שמאלוב-ברקוביץ: באמת?
יוליה שמאלוב-ברקוביץ: אפשר לבקש שהוא יצא?
יוליה שמאלוב-ברקוביץ: אמיר, באמת, מספיק.
כרמל שאמה-הכהן: לא, אבל גמרנו, נגמר, נו.
יוליה שמאלוב-ברקוביץ: אז מה שקורה, אנחנו פה יושבים - - -
כרמל שאמה-הכהן: עמיר, תן לי לחשוב על הנושא של ההסתייגות עד סוף הדיון.
עמיר פרץ: זה לא מכובד.
כרמל שאמה-הכהן: עד סוף הדיון.
עמיר פרץ: לא מכובד.
משה שרעבי: מה לא? הוא יושב-ראש, יש לו סמכות.
יוליה שמאלוב-ברקוביץ: עשינו משהו ביחד, מי שאין לו כסף שיהיה סוציאלי, מי שיש לו כסף שצריך להיות איזון בין העובדים, עם כל הכבוד, לבין האנשים שחתמו, לבין אלה - - -
עמיר פרץ: את עוד פעם מתחילה מחדש?
עמיר פרץ: תעשי לי טובה.
עמיר פרץ: יש לנו את הסוציאליים, נו.
יוליה שמאלוב-ברקוביץ: כן, כי אולי שכחנו - - -
כרמל שאמה-הכהן: רגע, יש לנו את פרסום ההודעה.
יוליה שמאלוב-ברקוביץ: שמשרדי הממשלה יפרסמו.
כרמל שאמה-הכהן: מי יפרסם?
כרמל שאמה-הכהן: מה, זה יהיה אוטומט?
יואל חסון: משרדי הממשלה.
כרמל שאמה-הכהן: חבר'ה, צריך להודיע לציבור שיש את הזכות הזו, מי מפרסם את זה ואיך?
כרמל שאמה-הכהן: ממשלה, מי מפרסם את ההודעה לדעתכם?
חנה וינשטוק-טירי: אם זה יהיה בחוק הגנת הצרכן, אז - - -
כרמל שאמה-הכהן: אבל ממשלה או חברות פרטיות?
כרמל שאמה-הכהן: אני מעדיף את הממשלה.
חנה וינשטוק-טירי: אני חושבת שנכון יותר להטיל את העלויות האלה על החברות, אבל אנחנו גם כממשלה, אם זה לא יהיה כתיקון בחוק, אנחנו בוודאי נציין פרסום לציבור, להודיע לו על הזכות שלו - - -
עמיר פרץ: גם הממשלה וגם החברות.
חנה וינשטוק-טירי: לא צריך לחייב את הממשלה בחוק לעשות, צריך לחייב אותם.
חנה וינשטוק-טירי: אנחנו נעשה את זה גם מתוקף תפקידנו, כמי שאמון - - -
אמיר שפיצר: אפשר להציע, מדובר בסך הכול - - -
חנה וינשטוק-טירי: בוודאי שנרצה ליידע כמה שיותר צרכנים בזכות הזאת.
כרמל שאמה-הכהן: את ההודעה האישית ישלחו החברות, כי יש להם את הדטה בייס שלממשלה אין.
כרמל שאמה-הכהן: הם ישלחו הודעה אישית כפי שנקבע איזה סוג של הודעה, דואר רשום, לא יודע מה.
אמיר שפיצר: גם את הנוסח.
כרמל שאמה-הכהן: ואת ההודעה הפומבית בעיתונים תפרסם הממשלה, בסדר?
כרמל שאמה-הכהן: זאת תהיה חלוקת המטלות.
אתי בנדלר: אבל אתה רוצה לקבוע את זה בחוק?
חנה וינשטוק-טירי: אין צורך לקבוע את זה בחוק.
חנה וינשטוק-טירי: לפרוטוקול מתחייבים לעשות את זה, זה האינטרס שלנו כרשות להגנת הצרכן.
כרמל שאמה-הכהן: אין בעיה, אבל תעשו את זה ברוסית, בעברית - - -
חנה וינשטוק-טירי: בוודאי שנעשה את זה.
אתי בנדלר: והעוסקים ישלחו הודעה אישית לכל בעל זכויות.
כרמל שאמה-הכהן: - - - לכתוב בכל השפות.
רני נויבואר: נעשה את זה ברוסית לאור זה שיש כאן הרבה אנשים.
כרמל שאמה-הכהן: יש הרבה עולים חדשים.
רני נויבואר: נשתדל, לא מתחייבת, אבל נזכור לעשות ברוסית.
יואל חסון: מה זאת אומרת לא מתחייבת?
יוליה שמאלוב-ברקוביץ: למה לא בחוק?
יוליה שמאלוב-ברקוביץ: מה זה לא מתחייבת?
רני נויבואר: לא, היא מתחייבת לפרסם את זה, אבל ברוסית, אני לא אומרת שלא בדקתי - - -
יואל חסון: ודאי שצריך ברוסית.
יוליה שמאלוב-ברקוביץ: בוודאי שצריך ברוסית, רוב האנשים שם דוברי רוסית.
רני נויבואר: לא, אבל הם גם דוברי עברית כבר.
רני נויבואר: בסדר, נראה.
כרמל שאמה-הכהן: הפרסום ברוסית זול.
רני נויבואר: לא בדקתי את המחירים.
עמיר פרץ: מזל שהאתיופים לא היו פראיירים ולא - - - לקנות.
כרמל שאמה-הכהן: חברים, את החברות אנחנו מחייבים בחקיקה לשלוח הודעה אישית לכל מחזיק.
אתי בנדלר: לכל בעל זכויות על זכותו לבטל את ההתקשרות בתנאים - - -
אלקס הרטמן: לא לוקחים ברשום.
כרמל שאמה-הכהן: איך נדע, אחרי זה יגיד לא שלחו לי.
גיל אוריון: אבל עדיף לך שזה יגיע למה שיותר אנשים.
גיל אוריון: אנשים לא ייגשו לדואר לקחת את המסמך - - -
אדיר ענבר: זה ניסיון רב שנים.
אלקס הרטמן: מה שאתם רוצים.
רני נויבואר: אדוני, לא רשום, דואר רגיל.
עמיר פרץ: הלאה, בסדר, דואר רגיל.
רעות אושעיה: אצלנו גם רובם מחוץ-לארץ, במייל זה גם טוב.
ניצן חרותי: כשהם יפרסמו, נפרסם גם באינטרנט.
עמיר פרץ: יפה מאוד, או, סוף-סוף, אדוני, זה טוב מה שאמרת, יושב-ראש העמותה התחייב שהוא גם יפרסם.
עמיר פרץ: נו, בסדר גמור, כל הכבוד.
כרמל שאמה-הכהן: ברור שהוא גם יפרסם.
כרמל שאמה-הכהן: אז מה סוכם?
כרמל שאמה-הכהן: דואר רשום או דואר רגיל?
ניצן חרותי: דואר רגיל, לא צריך רשום.
גיל אוריון: רגיל.
עמיר פרץ: דואר רגיל ומיילים.
כרמל שאמה-הכהן: ואז תגיע הזקנה שתגיד שהיא לא קיבלה בדואר, מה נעשה?
אדיר ענבר: היא קראה את זה בעיתון.
כרמל שאמה-הכהן: אתם יכולים לעדכן את כולם?
כרמל שאמה-הכהן: יש לכם אפשרות לעדכן את כולם?
ניצן חרותי: לנו יש אפשרות להוציא לכל אנשי טבריה.
אתי בנדלר: אם כך, עוסק ישלח הודעה אישית לכל בעל זכויות על זכותו לבטל את ההתקשרות, נוסח ההודעה יאושר על-ידי השר.
אתי בנדלר: כן, זה מה שאתה מציע?
אתי בנדלר: אוקיי, אז נעמיד את זה להצבעה.
כרמל שאמה-הכהן: מתי ישלח, אבל מה המועדים?
אתי בנדלר: מתי ומתי יאושר על-ידי השר.
כרמל שאמה-הכהן: הוא יציג נוסח לשר עד?
יואל חסון: נוסח לשר למה?
כרמל שאמה-הכהן: נוסח לשליחה.
עמיר פרץ: עד לא יאוחר מסוף נובמבר.
קריאה: לא, אבל אחרי שזה יאושר בכנסת.
כרמל שאמה-הכהן: לא, הכנסת לא צריכה לאשר את זה.
אתי בנדלר: נוסח ההודעה יועבר לשר עד - - -
חנה וינשטוק-טירי: אם זה מתחיל בינואר, אז הם צריכים להעביר לצרכנים לפחות חודש-חודש וחצי לפני.
כרמל שאמה-הכהן: למה שהשר כבר לא יעשה נוסח ויעביר להם והם רק ישלחו, למה הפינג פונג הזה?
כרמל שאמה-הכהן: תכתבו נוסח ותשלחו להם והוא מחויב לשלוח את זה.
אדיר ענבר: אם אתם עושים את זה בחוק והחוק עוד לא נכנס לתוקף אלא רק בינואר, אז מה שכתוב שם לא רלוונטי.
אלקס הרטמן: אדיר, מה - - -
חנה וינשטוק-טירי: מה זאת אומרת, השר יקבע נוסח?
חנה וינשטוק-טירי: מה, הוא יקבע את זה בכללים, בתקנון?
חנה וינשטוק-טירי: מה זאת אומרת?
אתי בנדלר: השר יורה על נוסח המכתב.
חנה וינשטוק-טירי: לא בצו.
כרמל שאמה-הכהן: נוסח ההודעה.
אתי בנדלר: לא בצו, יורה על נוסח ההודעה.
אתי בנדלר: אתם רוצים, תעשו את זה בצו, אתם רוצים לעשות את זה בתקנות בלי אישור ועדה גם הולך, מה שאתם רוצים.
חנה וינשטוק-טירי: בצו אולי בלי אישור ועדה כדי שלא נחכה.
כרמל שאמה-הכהן: בצו בלי אישור ועדה.
קריאה: למי שולחים את הודעת הביטול?
אתי בנדלר: נוסח ההודעה יועבר בצו על-ידי שר התמ"ת.
אתי בנדלר: עד מתי אתם תביאו את הצו כדי שהם ידעו מתי הם צריכים לשלוח את ההודעה?
חנה וינשטוק-טירי: נקבל את נוסח הוועדה, נראה איזה נוסח - - -
אתי בנדלר: נוסח של מה?
אתי בנדלר: נוסח ההודעה.
חנה וינשטוק-טירי: ברגע שהצעת החוק תעבור, נכין מייד את הצו ולא נתעכב.
אתי בנדלר: כדי שהדברים יובהרו, נעשה מאמץ שאני לא יודעת אם אצליח לעמוד בו - - -
חנה וינשטוק-טירי: מתי מתוכננת מליאה והצבעות?
אתי בנדלר: מחר.
כרמל שאמה-הכהן: מחר מתוכננת.
אתי בנדלר: אינני יודעת אם אצליח, אבל זה - - -
כרמל שאמה-הכהן: אני מתכוון לעזור לה, אשב אתה, אהיה הסטאג'ר שלה.
יואל חסון: גם אני.
יוליה שמאלוב-ברקוביץ: אני צריכה שבוע נופש אחרי הדיון פה.
עמיר פרץ: תיסעי ל"קלאב הוטל".
אלקס הרטמן: לא רציתי להציע, יגידו, זו הצעה לא ראויה.
יואל חסון: אם זה בתשלום מלא, זה לא ראוי.
יואל חסון: מתפנות יחידות.
גיל אוריון: אבל לא הרבה.
יוליה שמאלוב-ברקוביץ: דווקא מתפנות בחורף, אז תוכלו לשווק.
כרמל שאמה-הכהן: מתי הם מעבירים לנו?
חנה וינשטוק-טירי: נוציא את הצו בנובמבר.
כרמל שאמה-הכהן: מתי בנובמבר?
חנה וינשטוק-טירי: בתחילת נובמבר, האינטרס שלנו זה שעד שזה יעבור אליהם ועד שישלחו מכתבים, אנחנו הרי רוצים שמה-1 בינואר הצרכן ידע את הזכות שלו.
אתי בנדלר: צריכים לשלוח לו הודעה בתחילת דצמבר.
חנה וינשטוק-טירי: לכל המאוחר עד תחילת דצמבר.
כרמל שאמה-הכהן: עד 15 בדצמבר.
חנה וינשטוק-טירי: אז את הצו נוציא בתחילת נובמבר.
כרמל שאמה-הכהן: אתם עד 15 בנובמבר מעבירים את הצו, ואתם עד 15 בדצמבר שולחים את המכתבים.
הילה דוידוביץ-בלומנטל: דרכי ביטול.
רני נויבואר: אדוני, צריך לקבוע דרכי ביטול.
כרמל שאמה-הכהן: כן, כבר נקבע.
כרמל שאמה-הכהן: קיבל אדם מכתב, קרא אדם בעיתון, שמע אדם בתקשורת, קיבל הודעה ממר חרותי, איך הוא מבטל?
אתי בנדלר: אולי תשלחו גם את נוסח הודעת הביטול?
ניצן חרותי: לאנשים שלנו?
רני נויבואר: שהם יצרפו את הבול.
חנה וינשטוק-טירי: לא, השאלה אם אנחנו קובעים הודעת ביטול גמישה כמו שקבענו בעסקה מתמשכת, שאפשר לבטל בכל דרך בעל-פה וכו'.
חנה וינשטוק-טירי: אני לא רוצה להגביל את הודעת הביטול למשהו נורא פורמליסיטי, אחר כך יבואו ויגידו לי, לא ביטלת את זה כמו שהיית צריכה לבטל וכו'.
חנה וינשטוק-טירי: כמו עסקה מתמשכת.
כרמל שאמה-הכהן: אגיד לכם מה הכי פשוט, אדם שיפקיד לחשבון בנק שיפורסם בהודעה – חשבון בנק של "קלאב הוטל" את ה-2,500 או את ה-5,000 – יראו בזה הודעת ביטול, זה מוחלט, הוא הפקיד, יש את השם שלו, זו ראיה חד-ערכית.
אלקס הרטמן: עד ה-30 ביוני הוא יפקיד את זה?
אלקס הרטמן: אבל הוא צריך כנגד שובר, יצטרכו לזהות את זה.
כרמל שאמה-הכהן: אתם תפרסמו בהודעה שאתה שולח לו – מספר חשבון בנק דואר - - -
אמיר שפיצר: אפשר לצרף שובר, אדוני, אם אפשר להציע.
גיל אוריון: אבל הביטול כאן זה מהלך מאוד רציני, צריך מכתב פורמלי של הדברים.
אלקס הרטמן: יבואו בטענות אחר כך.
גיל אוריון: אנחנו צריכים לדעת שאדם באמת גמר אומר בדעתו לבטל על כל המשמעויות של הדבר הזה.
רני נויבואר: לא, בהתנהגות זה בסדר, אדוני.
רני נויבואר: אתה מציע התנהגות, זה בסדר, כי יש לכם בעיה במשלוח הודעות התנהגות.
רני נויבואר: הוא הרי יודע למה הוא מפקיד - - -
אלקס הרטמן: אני חושב שצריך לעשות את זה - - -
כרמל שאמה-הכהן: למה, אדם ילך סתם לבנק ויפקיד לכם 2,500 שקל?
אלקס הרטמן: אם אפשר להציע שיעשו את זה במשרד, יש ל"קלאב הוטל" משרדים, שיבואו למשרד.
ניצן חרותי: לא, בשום פנים.
אתי בנדלר: בשעות הקבלה המקוריות - - -
לאה ורון: בין 12 ו-14 דקות לבין - - -
אמיר שפיצר: ימכרו לו עוד יחידות.
ניצן חרותי: זה מה שהם עושים כל הזמן לבעלי יחידות, בשום פנים.
כרמל שאמה-הכהן: איך בן-אדם מודיע על זה שהוא רוצה לבטל?
כרמל שאמה-הכהן: מספיק שהוא מפקיד להם את הכסף לחשבון הבנק, לחשבון מיוחד – חשבון ביטולים.
כרמל שאמה-הכהן: סתם בן-אדם לא ילך ויפקיד?
כרמל שאמה-הכהן: זה מראה שהוא רצה לבטל, זו גמירות דעת.
ניצן חרותי: אף אחד לא מגיע לשם.
ניצן חרותי: צריך הודעה בכתב, אין שום ספק בזה.
קריאה: זה מהלך רציני, זה לא להחזיר - - -
כרמל שאמה-הכהן: זה בכתב, הוא חותם על ההפקדה.
ניצן חרותי: יקבלו הודעה ויחתמו על ההודעה.
גיל אוריון: הוא שילם בעבר?
גיל אוריון: הוא ויתר על הסכומים שלו בעבר?
זאב פרידמן: הוא לא ויתר על שום סכומים שבעבר, הוא לא ויתר על שום סכום שבעבר, הוא שומר לעצמו על כל זכות - - -
רעות אושעיה: הודעת ביטול, ההפקדה תיכנס לפי מה שקבעתם כרגע לאחר מכן.
יואל חסון: צריך להיות מסמך חתום מסודר.
יוליה שמאלוב-ברקוביץ: צריך להיות נוסח קבוע לכולם.
רעות אושעיה: אנחנו גם רוצים לדעת מי מבטל, זה צריך להיות מרוכז.
יואל חסון: כרמל, זה מעורר ספקות.
כרמל שאמה-הכהן: איזה ספקות?
יואל חסון: ספקות, יגיד, רגע - - -
כרמל שאמה-הכהן: מה התכוון אדם שהלך והפקיד 2,500 שקל לחשבון ספציפי?
רעות אושעיה: אבל לא נקבע כאן שה-2,500 שקל רק בחצי שנה הזו, אנחנו צריכים לדעת גם אצלנו מי מבטל ולהיערך לזה, ועל-ידי הודעה פורמלית שתישלח זה נכנס לתוך - - -
פנינה פרץ: שובר תשלום.
ניצן חרותי: אז הם ישלחו הודעה – היחידים שיש להם את בסיס הנתונים המלא של "קלאב הוטל" טבריה ו"קלאב הוטל" אילת זה רק "קלאב הוטל".
ניצן חרותי: הם צריכים לשלוח שובר שבשובר הזה יאמר, האם אתה מוותר על היחידה שלך?
ניצן חרותי: היה ואתה מוותר עליה, נא שלם את הסכום הזה, סכום לבנק הדואר, סכום לבנק, ובזה נגמר העניין, אף אחד לא מגיע אליהם, אף אחד לא מדבר אתם, נמאס לנו לדבר.
חנה וינשטוק-טירי: אמת היא שזה פתרון טוב.
כרמל שאמה-הכהן: מה, ההפקדה?
חנה וינשטוק-טירי: ההפקדה, כי אז אני גם לא צריכה להתקשר, קיבלתם את ההודעה שלי?
חנה וינשטוק-טירי: לא קיבלנו, כמו היום בחברות התקשורת, כי אני לא רוצה שהצרכנים יתחילו לרדוף אחריהם.
כרמל שאמה-הכהן: אני גם בעד זה.
ניצן חרותי: זה שהציע את זה עשה את זה בחוכמה.
אמיר שפיצר: אתה לא מסתייג?
כרמל שאמה-הכהן: הפקדה לחשבון ספציפי שיהיה בהודעה.